Universitat de València. Departament de Filologia Clàssica.

Àrea de Filologia Grega. Àrea de Filologia Llatina.

Grup d'Investigació en la Recepció de les Literatures
Clàssiques.

Trobada científica interdisciplinar

Herois i sants entre les
literatures clàssiques i la tradició literària occidental

Universitat de València, 30 de Novembre-1 de Desembre del 2009

El Grup
d'Investigació en la
Recepció de les Literatures Clàssiques (GIRLC) convoca
una trobada científica interdisciplinar que té com a tema de
debat el tractament d’aquells personatges que participen de les
caracterítiques del diví i de l’humà, i que les
literatures i cultures clàssiques defineixen com a herois, i la
tradició literària i cultural occidental com a sants. La trobada
formula la mateixa problemàtica que va donar origen a
l’edició del 2008, Les
literatures antigues a les literatures medievals: en primer lloc, la
discussió metodològica al voltant de la recepció de les
literatures grega i llatina a les literatures nacionals; segonament,
l’atenció a autors, obres i textos concrets d’una especial
rellevància. Els objectius previstos són, d’una banda, mostrar la recerca duta a terme
pel grup en el camp que li és propi, el de la recepció de les
literatures llatina i grega a la literatura valenciana medieval; i un de
més important, el d'animar un procés d'investigació obert,
apte per conjuminar la formació i els esforços d'especialistes
provinents de camps diferents.

Formen el grup: S.
Carbonell, R.-J. Montañés, J. Pérez Asensio, L. Pomer, J.
Redondo, J.L. Sanchis, S. Sancho, S. Santafé i J.L. Teodoro, tots ells
doctors en Filologia Clàssica.

COMITÈ CIENTÍFIC:

A. ANDRISANO (Università di Ferrara), G.
AVENOZA (Universitat de Barcelona), R. BELTRAN LLAVADOR (Universitat de
València), R. CANTAVELLA (Universitat de València), S. CARBONELL
(Universitat d’Alacant), H. DE CARLOS (Universidade de Santiago), M. HARO
(Universitat de València), M.C. MARÍN PINA (Universidad de
Zaragoza), R. MONTAÑÉS (Universitat Jaume Primer), C. NERI
(Università di Bologna), L. POMER (Universitat de València), J.
REDONDO (Universitat de València), J.L. SANCHIS LLOPIS (Universitat de
València), J.L. TEODORO (Universitat de València), R. TOSI
(Università di Bologna).

COMITÈ ORGANITZADOR:

J. PÉREZ ASENSIO (Universitat de València), L. POMER MONFERRER
(Universitat de València), J. REDONDO (Universitat de València), J.L.
SANCHIS LLOPIS (Universitat de València), J.L. TEODORO (Universitat de
València).

PRESENTACIÓ DE COMUNICACIONS:

Seran benvingudes
comunicacions escrites en qualsevol llengua romànica, alemany i
anglès. L'extensió de les comunicacions serà d'entre 8 i
12 pàgines, a raó de 2000 caràcters per pàgina. Els
comunicants no hauran de pagar drets d'inscripció. Hi ha prevista una
edició de les Actes de la reunió.

CALENDARI I PROCEDIMENT DE SELECCIÓ DE
COMUNICACIONS :

Les propostes de
comunicació s’hauran d’enviar dins d’un termini de
tres mesos, extensiu fins al 30 de setembre, i a més d’un resum de
30 línies inclouran el CV de l’autor(a/s/es).
A partir d’aquesta data i fins al 15 d’octubre es confirmarà
als participants l’acceptació de les comunicacions i es
presentarà el programa definitiu.

Convocatòria del congrés: 29-06-09.

Tramesa de propostes de comunicació: 29-06-09 / 30-09-09.

Acceptació de les comunicacions: 01-10-09 / 15-10-09.

Publicació del programa definitiu: 15-10-09.

PROGRAMA

El programa en detall serà
publicitat a partir de mitjan octubre.

Totes les intervencions
seran gravades. La sala on es farà la trobada
disposarà dels mitjans àudio-visuals adients per tal de facilitar
la projecció d'imatges, resums, diagrames, etc. L'ús de
micròfons portàtils facilitarà la participació dels
assistents amb motiu de cada col.loqui. Els participants rebran un dossier informatiu,
que contindrà el programa de la trobada, informació sobre els
ponents, resums de les ponències i comunicacions, i ressenyes sobre
publicacions, biblioteques i recursos on-line.

Lloc de la trobada: Sala de
Professors 'Enric Valor'. Facultat de Filologia, Traducció i
Comunicació de la
Universitat de València, Blasco Ibáñez
32, primera planta.

INSCRIPCIÓ D’ASSISTÈNCIA:

La inscripció s'haurà de fer al
compte corrent que més endavant s’indicarà, a nom del
congrés Herois i sants entre les literatures clàssiques i la
tradició literària occidental:

L'import serà de 24 euros per a alumnes
i de 30 euros per a llicenciats. S'haurà de remetre per correu ordinari
o per fax (núm. 963864817) la fotocòpia del resguard d'abonament
de la inscripció. Els participants rebran la corresponent
certificació d'assistència.